അപസ്മാര വിവരം മറച്ചു വച്ചു, ഭര്ത്താവും കുടുംബവും മാനസികമായി പീഡിപ്പിക്കുന്നു : പരാതിയുമായി യുവതി കട്ടപ്പന: അപസ്മാര വിവരം മറച്ചു വച്ചതിന് ഭര്ത്താവും കുടുംബവും മാനസികമായി പീഡിപ്പിക്കുന്നുവെന്നും, എതിര്ക്കുമ്ബോള് മര്ദിക്കുന്നുവെന്നും പരാതിയുമായി യുവതി രംഗത്ത്. വെള്ളയാംകുടി സ്വദേശി സുധീഷിന്റെ ഭാര്യ വിദ്യയാണ് പരാതിയുമായി രംഗത്തെത്തിയത്. എന്നാല് ഭാര്യയായ വിദ്യയുടെ ബന്ധുക്കള് വീട് കയറി ആക്രമിച്ചെന്ന പരാതിയുമായി ഭര്ത്താവ് സുധീഷും പോലീസിനെ സമീപിച്ചിട്ടുണ്ട്. വിവാഹത്തിന് ഒരുമാസം കഴിഞ്ഞപ്പോള് തന്നെ വിദ്യയുടെ അപസ്മാര രോഗം മറച്ചു വച്ചു എന്നാരോപിച്ച് വീട്ടില് വഴക്കു തുടങ്ങിയെന്നാണ് വിദ്യയുടെ മൊഴി. എന്നാല് രോഗവിവരം സുധീഷിന്റെ വീട്ടുകാരെ വിവാഹത്തിനു മുന്പേ അറിയിച്ചിട്ടുണ്ടെന്നാണ് വിദ്യയുടെ ബന്ധുക്കള് പറയുന്നത്. സ്വന്തം വീട്ടിലേക്ക് ഫോണ് ചെയ്യാന് പോലും സുധീഷും കുടുംബവും വിദ്യയെ അനുവദിച്ചിരുന്നില്ലെന്നും കുടുംബം പറയുന്നു. വിദ്യ നേരിടുന്ന പ്രശ്നങ്ങള് ചോദ്യം ചെയ്യാന് ആറു മാസം മുന്പ് സുധീഷിന്റെ വീട്ടിലെത്തിയപ്പോള് അന്ന് വടിവാളുമായാണ് സുധീഷിന്റെ വീട്ടുകാര് നേരിട്ടതെന്നും പരാതിയില് പറയുന്നു. തുടര്ന്ന് പ്രശ്നം ഒത്തുതീര്പ്പായെങ്കിലും വിദ്യ ഗര്ഭിണിയായതോടെ വീണ്ടും പ്രശ്നങ്ങള് തുടങ്ങി. ചൊവ്വാഴ്ച ഗര്ഭിണികള്ക്കുള്ള കുത്തിവയ്പ് എടുക്കാന് വിദ്യയെ കൊണ്ടുവന്ന അമ്മയെയും ബന്ധുവിനെയും സുധീഷിന്റെ വീട്ടുകാര് മര്ദ്ദിച്ചതായും പരാതിയുണ്ട്. എന്നാല് സഹോദരിമാര്ക്ക് കുട്ടികളില്ലാത്തതിനാല് വിദ്യ തന്റെ ഗര്ഭം അലസിപ്പിക്കണം എന്ന് നിലപാടെടുത്തതാണ് പ്രശ്നങ്ങള്ക്ക് കാരണമെന്നാണ് സുധീഷും മാതാപിതാക്കളും പറയുന്നത്. Tags DOMESTIC VIOLENCE kerala latest news women issue latest updates shortlink